|  |
| --- |
|  **LÆRERVEJLEDNING** |
| **Titel på undervisningselementet:**Debat om bæredygtigt byggeri |
| **Tema:** Bæredygtigt byggeri og genbrug til debat | **Anbefalet varighed i timer**: 60 min |
| **Introduktion:** Debat om bæredygtigt byggeri bruger den viden om begreber og fakta, som lærlingene har tilegnet sig gennem forløbet, og bringer det op til debat. Argumenter og debat er medvirkede til, at lærlingene tager aktivt stilling til byggeriets påvirkning af klima og miljø, samtidig med at lærlingene får erfaring med at tale om deres faglighed. Fakta og begreber skal understøtte argumenterne, og læreren får samtidig mulighed for at høre, spørge ind til og diskutere lærlingenes faglige udbytte af hele undervisningsmodulet.  |
| **Forberedelse:** * Eleverne skal kunne tilgå internettet
* Læreren skal have overblik over fakta og begreber relateret til bæredygtigt byggeri og genbrug (Orienter dig evt. i opslagsværket)
* Læreren skal have valgt et medie til vidensdeling (tavlen, læringsplatform, miro etc.)
 |
| **Læringsmål:*** Lærlingen kender argumenter for og imod håndværkenerens moralske ansvar
* Lærlingen har taget stilling til byggeriets ansvar for påvirkning af klima og miljø – både på makro (byggebranchen) og mikro (håndværkere) niveau
* Lærlingen kan benytte faglige begreber og fakta til at argumentere for din holdning
* Lærlingen har taget aktivt stilling til genbrugs nuværende og fremtidige rolle i byggeriet
 |
| **Indhold og formål:*** Argumenter for og det andet imod bæredygtigt byggeri, genbrug, håndværkerens moralske ansvar m.fl.
* Præsentation af argumenter og debat på klassen.
* Personligt valg af de bedste argumenter
 |
| **Forslag til undervisningsplan****• Oplæg fra læreren (5 min)** 1: Læreren præsenterer undervisningselementet **• Argumenter for og imod bæredygtighed (25-35)**1: Lærlingene går sammen to og to og finder på mindst 5 argumenter for eller imod bæredygtighed (15 min). De vælger selv, hvordan de fordeler deres argumenter ift. at være for eller imod genbrug, men skal mindst have ét for hver side af debatten. De må gerne gå på nettet for at søge information til at finde på argumenter. 2: Læreren skriver alle gruppernes argumenter for og imod bæredygtighed på tavlen. Læreren kan prøve at skabe en debat i klassen, ved at holde argumenter op mod hinanden (10-20 min). Læreren kan her fx opfordre til ’om nogen har et modargument, eller kan finde på et modargument til de argumenter, der bliver præsenteret af grupperne. Tag gerne en snak om argumenterne undervejs, og hvorfor de potentielt er vigtige, eller hvordan man kan argumentere imod dem. 3: EVT: kig emne-listen igennem til sidst, og se om der er nogen af emnerne, som ingen har fundet argumenter til, og se om i fælles kan komme på nogen.**• Vælg de 5 bedste argumenter (5)** 1: Lærlingene skal nu hver især tage stilling til hvilke fem argumenter, de personligt synes er de bedste, ud fra den fælles liste, og skrive dem ned. **• Opsamling i plenum (10-15)** 1: Lærlingene kan nu præsentere deres valg af argumenter, og hvorfor de har valgt dem. 2: Læreren samler op på debatten: * hvad kan vi bruge det til?
* Er vi blevet bedre til at argumentere for genbrug?
* Har vi lært nogle nye argumenter?
* Var der nogen af argumenterne som mange har valgt? Hvorfor? Er der nogle gode modargumenter til dem?

3: Spørgsmål |
| **Differentiering:**Læreren kan differentiere på gruppestørrelserne og på antallet af argumenter. Derudover kan der også vælges at afholde en klassedebat, hvor eleverne i mindre grupper bruger de fælles argumenterne til tale for sin egen holdning. |
| **Feedback og Evaluering:**Læreren får løbende indikationer på, om eleverne har nået læringsmålene. Det sker gennem elevernes forslag til argumenter og til deres eget valg af bedste argumenter. Derudover kan læreren spørge ind til elevernes valg og begrundelse heraf. |